**Ян Баршчэўскі: асаблівасці жыцця і творчасці**

**План семінара**

1. Жыццёвы і творчы шлях Яна Баршчэўскага.
2. Беларускамоўныя вершы аўтара: «Дзеванька» (першы верш інтымнага характару ў беларускай паэзіі ХІХ ст.), «Гарэліца». Змест і праблематыка твораў.
3. Ідэйна-мастацкія вартасці паэмы «Бунт хлопаў або рабункі мужыкоў».
4. Балада «Дзве бярозы» як арганічнае выкарыстанне сінтэзу беларускіх легенд і паданняў.
5. Тэма роднага краю і паказ трагічнасці чалавечага лёсу ў баладзе «Жыццё сіраты».
6. «Шляхціц Завальня, або Беларусь у фантастычных апавяданнях» як арганічны сімбіёз гістарычнай, маральна-рэлігійнай праблематыкі і беларускага фальклору.

Заданні

1. Знайдзіце і ахарактарызуйце ў кнізе «Шляхціц Завальня, або Беларусь у фантастычных апавяданнях» аповесці, у якіх пры дапамозе мастацка-вобразных сродкаў раскрываецца прыгажосць роднага краю.

2. Адзначце аповесці, якія ўтрымліваюць элементы маральнай праблематыкі.

3. Назавіце і прааналізуйце аповесці кнігі, што закранаюць рэлігійныя матывы і прапагандуюць хрысціянскія дагматы.

4. Шляхта і мужыкі: дэталёвы разгляд аповесцей па дадзенай праблематыцы.

5. Прапаганда нацыянальнай ідэі ў кнізе «Шляхціц Завальня, або Беларусь у фантастычных апавяданнях». Вобразы Плачкі і Сына Буры як адметныя праявы раскрыцця праблемы.

**Асноўная літаратура**

1. Баршчэўскі Л.П. Беларуская літаратура і свет/ Л.П. Баршчэўскі, П.В.Васючэнка, М.А. Тычына; пад рэд. Л.П.Баршчэўскага. – Мн.: Радыёла-плюс, 2006, с. 21 – 25.
2. Вучэбна-метадычны комплекс «Гісторыя беларускай літаратуры і крытыкі ХІХ – пач. ХХ стагоддзя»/ пад рэд. Багарадавай Т.Р. –Наваполацк, 2008, с. 16 –17.
3. Літаратура Беларусі: першая палова ХІХ ст. Хрэстаматыя//укладальнік К.А. Цвірка. – Мн., 2000, с. 199 – 230.

**бурлескна-травесційныя паэмы «Энеіда навыварат» і «Тарас на Парнасе»**

План семінара

паэма «Энеіда навыварат»

1. Асаблівасці стварэння паэмы «Энеіда навыварат».
2. Праблема аўтарства (В. Равінскі).
3. Змест і ідэйная накіраванасць паэмы.
4. Высмейванне літаратурных канонаў класіцызму (адмаўленне ад старых поглядаў на літаратуру).
5. Гумар і сатыра ў творы. Сатырычная гіпербалізацыя вобразаў.
6. Сацыяльная завостранасць у паэме (асуджэнне прыгонніцкага ладу).

Заданні

1. У чым заключаецца сцвярджэнне эстэтычных магчымасцей беларускай мовы у паэме «Энеіда навыварат»?
2. Як паказаны ў паэме народны цыкл жыцця селяніна?
3. Што ўяўляе сабой ідэйна-мастацкая характарыстыка сатырычных вобразаў твора?
4. Пры дапамозе якіх мастацкіх сродкаў паглыбляецца сацыяльная завостранасць паэмы?

**паэма «Тарас на Парнасе»**

1. Версіі аўтарства паэмы «Тарас на Парнасе» (В. Равінскі, Т. Манькоўскі, В. Дунін-Марцінкевіч, К. Вераніцын, палясоўшчык Яўхім Крупенька).
2. Прагрэсіўная светапоглядная арыентацыя аўтара (крытыка дактрыны «афіцыйнай народнасці» і кансерватызму міністра асветы С. Уварава).
3. Парадыйнасць зместу, крытычны пафас паэмы.
4. Ідэйная накіраванасць паэмы.
5. Сістэма вобразаў у творы, паглыбленне прынцыпу народнасці.
6. Ідэйна-мастацкія асаблівасці паэмы К. Вераніцына «Два д’яблы».

Заданні

1. У чым заключаецца травесційнасць паэмы «Тарас на Парнасе»?
2. Якімі сродкамі дасягаецца крытыка барацьбы паміж двума існуючымі ў сярэдзіне ХІХ ст. ідэйна-эстэтычнымі кірункамі?
3. Як можна вызначыць асноўную эстэтычную ідэю паэмы «Тарас на Парнасе»?
4. У чым праяўляюцца асноўныя метады ўдасканалення беларускай літаратурнай мовы?

**Асноўная літаратура**

1. Баршчэўскі Л.П. Беларуская літаратура і свет/ Л.П. Баршчэўскі, П.В.Васючэнка, М.А. Тычына; пад рэд. Л.П.Баршчэўскага. – Мн.: Радыёла-плюс, 2006, с. 75 -81.
2. Вучэбна-метадычны комплекс «Гісторыя беларускай літаратуры і крытыкі ХІХ – пач. ХХ стагоддзя»/ пад рэд. Багарадавай Т.Р. –Наваполацк, 2008, с. 13 («Энеіда»).
3. Літаратура Беларусі: першая палова ХІХ ст. Хрэстаматыя//укладальнік К.А. Цвірка. – Мн., 2000, с. 30 – 38, 346 – 361.

Драматургія В.І. Дуніна-Марцінкевіча

(на прыкладзе твораў «Ідылія» (1846), «Гапон» (1855), «Пінская шляхта» (1866)

**План семінара**

1. Біяграфічныя звесткі з жыцця В.І. Дуніна-Марцінкевіча.
2. Асаблівасці светапогляду аўтара: дэмакратызм і асветніцтва.
3. «Ідылія» (1846): публікацыя лібрэта оперы і пастаноўка спектакля, асветніцкія і патрыятычныя матывы ў творы.
4. Спецыфіка стварэння вобразаў у творы: мастацкія прыёмы і сродкі іх выражэння (пераапрананне, мова, аўтарскія рэмаркі і г.д.).
5. Ідэйна-мастацкая накіраванасць вобразаў (асаблівая ўвага надаецца вобразу Навума Прыгаворкі).
6. «Пінская шляхта»: вызначэнне жанру твора.

**Асноўная літаратура**

1. Баршчэўскі Л.П. Беларуская літаратура і свет/ Л.П. Баршчэўскі, П.В.Васючэнка, М.А. Тычына; пад рэд. Л.П.Баршчэўскага. – Мн.: Радыёла-плюс, 2006, с. 83 –87.
2. Вучэбна-метадычны комплекс «Гісторыя беларускай літаратуры і крытыкі ХІХ – пач. ХХ стагоддзя»/ пад рэд. Багарадавай Т.Р. –Наваполацк, 2008, с. 35 – 39.
3. Літаратура Беларусі: першая палова ХІХ ст. Хрэстаматыя//укладальнік К.А. Цвірка. – Мн., 2000, с. 469 – 538.

Драматургія В.І. Дуніна-Марцінкевіча

(на прыкладзе твораў «Ідылія» (1846), «Гапон» (1855), «Пінская шляхта» (1866)

**План семінара**

1. Шляхта і царскае чыноўніцтва (Кручкоў, Пісулькін) у паказе камедыёграфа.
2. Гратэск і шарж у раскрыцці галоўных персанажаў твора.
3. Жанравая адметнасць вершаванай аповесці «Гапон».
4. Асветніцкія тэндэнцыі ў творы, дыдактызм і маралізатарства.
5. Традыцыі сентыменталізму ў «Гапоне».
6. Пошукі дабра і прыгажосці ў народным асяроддзі, паэтызацыя народнай побытавай культуры.
7. Значэнне творчасці В.І. Дуніна-Марцінкевіча.

**Асноўная літаратура**

1. Баршчэўскі Л.П. Беларуская літаратура і свет/ Л.П. Баршчэўскі, П.В.Васючэнка, М.А. Тычына; пад рэд. Л.П.Баршчэўскага. – Мн.: Радыёла-плюс, 2006, с. 83 –87.
2. Вучэбна-метадычны комплекс «Гісторыя беларускай літаратуры і крытыкі ХІХ – пач. ХХ стагоддзя»/ пад рэд. Багарадавай Т.Р. –Наваполацк, 2008, с. 35 – 39.
3. Літаратура Беларусі: першая палова ХІХ ст. Хрэстаматыя//укладальнік К.А. Цвірка. – Мн., 2000, с. 469 – 538.